Pielikums

Jelgavas valstspilsētas domes

26.08.2021. lēmumam Nr.13/15

**NOTEIKUMI**

**Par Jelgavas valstspilsētas pašvaldības dibinātas vispārējās izglītības iestādes un profesionālās izglītības iestādes vadītāja darba izvērtēšanas kritērijiem un piemaksas apmēra noteikšanu**

**mēneša darba algai**

*Izdoti saskaņā ar likuma “Par pašvaldībām” 41.panta pirmās daļas 2.punktu*

1. Noteikumi nosaka kārtību, kādā tiek izvērtēts Jelgavas valstspilsētas pašvaldības (turpmāk – pašvaldība) dibinātas vispārējās izglītības iestādes un profesionālās izglītības iestādes vadītāja (turpmāk – izglītības iestādes vadītājs) darbs un noteikts piemaksas apmērs no Ministru kabineta noteikumos noteiktās izglītības iestādes vadītāja zemākās mēneša darba algas likmes.
2. Izglītības iestādes vadītāja darbu izvērtē pašvaldības iestādes “Jelgavas izglītības pārvalde” (turpmāk – Izglītības pārvalde) izveidota komisija (turpmāk – Komisija).
3. Izglītības iestādes vadītāja darbu izvērtē un piemaksas apmēru mēneša darba algai nosaka saskaņā ar Jelgavas valstspilsētas pašvaldības dibinātas vispārējās izglītības iestādes un profesionālās izglītības iestādes vadītāja darba izvērtēšanas kritērijiem un piemaksas apmēru mēneša darba algai (pielikumā) (turpmāk – Pielikums).
4. Komisija izglītības iestādes vadītāja darbu izvērtē katru gadu līdz kārtējā gada 1.septembrim.
5. Komisija izvērtē izglītības iestādes vadītāja darbu saskaņā ar Pielikuma 1.punktā noteiktajiem darba izvērtēšanas kritērijiem un, ņemot vērā izglītības iestādes vadītāja darba izvērtēšanas rezultātus, saskaņā ar Pielikuma 2.punktu nosaka piemaksas apmēru (procentos) izglītības iestādes vadītāja mēneša darba algai. Piemaksas apmērs izglītības iestādes vadītāja mēneša darba algai tiek noteikts no Ministru kabineta noteiktās zemākās vadītāja mēneša darba algas likmes.
6. Izglītības pārvalde, ņemot vērā komisijas noteikto piemaksas apmēru, iesniedz Jelgavas valstspilsētas domei apstiprināšanai izglītības iestādes vadītāja mēneša darba algas likmi.

Jelgavas valstspilsētas pašvaldības iestādes

“Jelgavas izglītības pārvalde” vadītāja p.i. T. Aleksandrova

Pielikums

Noteikumiem “Par Jelgavas valstspilsētas pašvaldības dibinātas vispārējās izglītības iestādes un profesionālās izglītības iestādes vadītāja darba iznovērtēšanas kritērijiem un piemaksas apmēra noteikšanu mēneša darba algai”

**Jelgavas valstspilsētas pašvaldības dibinātas izglītības iestādes un profesionālās izglītības iestādes vadītāja darba izvērtēšanas kritēriji un piemērojamie piemaksu apmēri**

1. **Jelgavas valstspilsētas pašvaldības dibinātas vispārējās izglītības iestādes un profesionālās izglītības iestādes vadītāja darba izvērtēšanas kritēriji**

|  |  |  |
| --- | --- | --- |
| **Nr.p.k.** | **Kritērijs** | **Punktu skaits**  |
| **1.** | **Izglītības iestādes vadītāja darba intensitāte**  |  |
| 1.1. | Mācību procesa plānošana un īstenošana klātienē, daļēji attālināti un attālināti, ievērojot katra izglītojamā vajadzības: |  |
| 1.1.1. | Izglītojamo skaits izglītības iestādē |  |
|  | 101 līdz 150 | 2 |
|  | 151 līdz 300 | 3 |
|  | 501 līdz 800 | 4 |
|  | 801 līdz 1000 | 5 |
|  | 1001 līdz 1500 | 6 |
| 1.1.2. | Izglītības iestādē uzņemti izglītojamie ar valsts, pašvaldības pedagoģiski medicīniskās komisijas, logopēda vai psihologa atzinumu |  |
|  | līdz 4% | 2 |
|  | vairāk kā 4% | 4 |
| 1.2. | Īstenoto izglītības programmu skaits izglītības iestādē  |  |
|  | 2 līdz 3 | 1 |
|  | 4 un vairāk | 2 |
| 1.3. | Īstenoto vidējās izglītības padziļināto kursu komplekti |  |
|  | līdz 2 | 1 |
|  | 3 un vairāk | 2 |
| 1.4. | Izglītības iestādei ir vairākas izglītības programmu īstenošanas vietas  | 2 |
| 1.5 | Kompetencēs balstīta mācību satura ieviešana un īstenošana |  |
|  | pirmsskola | 1 |
|  | 1.klase | 1 |
|  | 4.klase | 1 |
|  | 7.klase | 1 |
|  | 10.klase | 1 |
| 1.6. | Izglītības iestāde īsteno SAM 8.3.2. vai SAM 8.3.5., vai SAM 8.3.4. projektus |  |
|  | līdz 2 projektiem | 1 |
|  | 3 projektus | 2 |
| 1.7. | Izglītības iestāde īsteno Ekoskolu programmu | 2 |
| 1.8. | Plāno un īsteno valsts ģimnāzijas reģionālā metodiskā un pedagogu tālākizglītības centra funkcijas | 4 |
| **2.** | **Izglītības iestādes vadītāja personīgais ieguldījums izglītības attīstībā** |  |
| 2.1. | iesaistās un sniedz priekšlikumus izglītības politikas veidošanā | 4 |
| 2.2. | rosina un ievieš inovācijas izglītības kvalitātes paaugstināšanai  | 4 |

1. **Piemaksas apmēra noteikšana vispārējās izglītības iestādes un profesionālās izglītības iestādes vadītāja mēneša darba algai**

|  |  |
| --- | --- |
| **2.1.** | **Piemaksas apmēra noteikšana vispārējās izglītības iestādes (izņemot pirmsskolas izglītības iestādes) un profesionālās izglītības iestādes vadītājam** |
| 2.1.1. | Darba kvalitātes izvērtēšanā iegūto punktu skaits | 10 līdz 15 punkti | 16 līdz 20 punkti | 21 līdz 25 punkti  | 25 un vairāk |
| 2.1.2. | Piemaksas apmērs (procentos) no izglītības iestādes vadītāja zemākās mēneša darba algas likmes1 | 10 | 15 | 20 | 25 |

|  |  |
| --- | --- |
| **2.2.** | **Piemaksas apmēra noteikšana pirmsskolas izglītības iestādes vadītājam** |
| 2.2.1. | Darba kvalitātes izvērtēšanā iegūto punktu skaits | 5 līdz 10 punktiem | 11 līdz 15punkti | 16 un vairāk |
| 2.2.2. | Piemaksas apmērs (procentos) no izglītības iestādes vadītāja zemākās mēneša darba algas likmes1 | 10 | 15 | 20 |

Piezīmes:

1 Izglītības iestādes vadītāja zemākā mēneša darba algas likme saskaņā ar Ministru kabineta 2016.gada 5.jūlija noteikumu Nr.445 “Pedagogu darba samaksas noteikumi” 1.pielikuma 3.tabulu

Jelgavas valstspilsētas pašvaldības iestādes

“Jelgavas izglītības pārvalde” vadītāja p.i. T. Aleksandrova